| **Anser anser domesticus, Anser cygnoides domesticus** |
| --- |
| Embdeno žąsisNaminė (*Anser anser domesticus*) emdeno veislės žąsis. Kilusi iš laukinių pilkųjų žąsų (*Anser anser*) |
| Kininė žąsisNaminė (*Anser cygnoides domesticus*) kininių veislės žąsis. Kilusi iš laukinių gulbinių žąsų (*Anser cygnoides*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Žąsiniai paukščiai  *( Anseriformes)* |
| Šeima: | Antiniai  *( Anatidae)* |
| Gentis: | Tikrosios žąsys  *( Anser)* |
| Rūšis: | Pilkoji žąsis  *( Anser anser)* |
| Rūšis: | Gulbinė žąsis  *( Anser cygnoides)* |
| Porūšis: | Naminė žąsis  *( Anser anser domesticus)* |
| Porūšis: | Naminė žąsis  *( Anser cygnoides domesticus)* |

 |
| Binomas |
| ***Anser anser domesticus***Linnaeus, 1758 |
| Binomas |
| ***Anser cygnoides domesticus***Linnaeus, 1758 |
| **Sinonimai** |
| * *Anser domesticus* Linnaeus, 1758
 |

**Naminė žąsis** (*Anser anser domesticus, Anser cygnoides domesticus*) – žąsinių (*Anseriformes*) būrio naminis paukštis.

Naminių žąsų kilmė
------------------

### Kilusios iš pilkųjų žąsų

Dauguma naminių žąsų veislių yra kilę iš pilkųjų žąsų (*Anser anser*), įskaitant ir lietuvišką vištinių žąsų veislę. Naminės žąsys kilusios iš pilkųjų žąsų, mokslinėje klasifikacijoje užrašomos *Anser anser domesticus*.

### Kilusios iš gulbinių žąsų

Kininės ir Afrikinės naminių žąsų veislės yra kilusios iš gulbinių žąsų (*Anser cygnoides*) ir mokslinėje klasifikacijoje užrašomos *Anser cygnoides domesticus*. Jos pasižymi stambiu kūnu, būna balto, gelsvai balkšvo arba rudo plunksnų apdaro. Nuo kitų naminių žąsų jas galima lengvai atskirti iš kaktoje ir antsnapyje labai išsiskiriančio didelio gumbo.

### Kilusios iš kitų tikrųjų žąsų

Manoma, galimai naminių žąsų kilmėje yra dalyvavusios ir kitos laukinių, tikrųjų žąsų (*Anser*) genties rūšys, tokios kaip baltakaktės žąsys (*Anser albifrons*), mažosios žąsys (*Anser erythropus*), želmeninės žąsys (*Anser fabalis*), kalninės žąsys (*Anser indicus*).

Kūno matmenys
-------------

Priklausomai nuo veislės, naminės žąsys sveria nuo 4 kg iki 15 kg. Patinai yra sunkesni už pateles. Lengviausios yra čekų žąsys, sunkiausios – emdeno žąsys.

Auginimas Lietuvoje
-------------------

Lietuvoje labiausiai auginamos pulkinių bei vištinių žąsų veislės. Vištinės žąsys yra lietuviškoji veislė kilusi iš pilkųjų žąsų.

Veislės
-------

*Pagrindinis straipsnis – Sąrašas:Naminių žąsų veislės*.
Pasaulyje yra apie 63 naminių žąsų veislių.

Nauda
-----

Naminės žąsys auginamos dėl mėsos ir kiaušinių. Kitos veislės auginamos pramogai - žąsų peštynėms. Yra veislių, kurias naudoja apsaugai.

Taip pat skaityti
-----------------

* Naminių gyvūnų sąrašas
* Naminiai gyvūnai
* Gyvūnų globa
* Naminių gyvūnų lietuviškos veislės

Šaltiniai
---------

1. ↑  ashtonwaterfowl.net / Domestic Geese



|  |  |
| --- | --- |
|  | **Vikiteka: Naminė žąsis** – vaizdinė ir garsinė medžiaga  |


|  |  |
| --- | --- |
|  | **Vikiteka: Naminė žąsis** – vaizdinė ir garsinė medžiaga  |

Nuorodos
--------

* youtube.com / Eskildsen: Unsere Gänse in bäuerlicher Freilandhaltung
* youtube.com / Vištinės žąsys – Žemaitijos paveldas